Logo, company name

Description automatically generated

# Τηλεδιάσκεψη ΠΑΣΥΠΕΦΑΑ – ΚΟΑ για την επαναλειτουργία των γυμναστηρίων

Η τηλεδιάσκεψη του Παγκύπριου Συνδέσμου Πτυχιούχων Επιστήμης Φυσικής Αγωγής & Αθλητισμού (ΠΑΣΥΠΕΦΑΑ) και του Κυπριακού Οργανισμού Αθλητισμού, που πραγματοποιήθηκε την Κυριακή 14 Ιουνίου 2020, σημείωσε μεγάλη επιτυχία.  
   
Ο ΚΟΑ συμμετείχε στην πρωτοβουλία του ΠΑΣΥΠΕΦΑΑ που απευθυνόταν στα μέλη του και αφορούσε την επαναλειτουργία των ιδιωτικών σχολών γυμναστικής/γυμναστηρίων και την εφαρμογή του σχετικού υγειονομικού πρωτοκόλλου λειτουργίας.  
   
Μέσω τηλεδιάσκεψης και υπό τη μορφή ερωτοαπαντήσεων, το μέλος του Δ.Σ. ΚΟΑ Λεόντιος Τσέλεπος απάντησε τα ερωτήματα που τέθηκαν και διευκρίνισε πρόνοιες του σχετικού πρωτοκόλλου και των σχετικών διαταγμάτων.  
   
Ο κ. Τσέλεπος χαιρέτισε εκ μέρους του Προέδρου του Οργανισμού Ανδρέα Μιχαηλίδη την πρωτοβουλία αυτή και μετέφερε την ευχαρίστηση του Προέδρου για την επαναλειτουργία, ενώ τόνισε την αγαστή συνεργασία του ΚΟΑ και του ΠΑΣΥΠΕΦΑΑ. Είπε επίσης, ότι ο Οργανισμός είναι πάντα δίπλα στην αθλητική οικογένεια και σε συνεχή επικοινωνία με όλους τους εμπλεκόμενους φορείς και ειδικά τη δεδομένη στιγμή, σε μια προσπάθεια να περιοριστούν οι αρνητικές συνέπειες της πανδημίας.  
   
Όσον αφορά το πρωτόκολλο, ο Λεόντιος Τσέλεπος πέραν των απαντήσεων/διευκρινίσεων που έδωσε τόνισε ότι το πρωτόκολλο καθορίζει τα ελάχιστα μέτρα προστασίας και οι επαγγελματίες του κλάδου θα πρέπει να δείξουν την ανάλογη σοβαρότητα και συνέπεια στην εφαρμογή των μέτρων για το καλό των ιδίων, των πελατών τους αλλά και της φήμης του κυπριακού αθλητισμού γενικότερα.  
   
Από τον ΚΟΑ παρών στην τηλεδιάσκεψη ήταν επίσης το μέλος του Δ.Σ.. Στέλιος Στυλιανού, ενώ συμμετείχε και ο Πρόεδρος του Παγκύπριου Συνδέσμου Ιδιοκτητών Γυμναστηρίων Μιχάλης Σιεκκερής.  
   
Ο ΚΟΑ εύχεται καλή επανέναρξη των εργασιών και συνιστά προσοχή για αποφυγή πισωγυρισμάτων.

### .